Krešo Golik
Krešo Golik (Fužine, 20. maj 1922. - Zagreb, 20. septembar 1996.), filmski i TV režiser Najprije je bio sportski reporter na Radio Zagrebu, te režiser filmskih pregleda u Jadran filmu. Prvi dugometražni film mu je Plavi 9, slijede Djevojka i hrast, Od 3 do 22, te melodramatske komedije Imam dvije mame i dva tate i Tko pjeva zlo ne misli, koje su kritičari uvrstili među najbolje hrvatske filmove svih vremena. Ostvario je velike uspjehe i u televizijskim filmovima, dramama, te posebno serijom "Gruntovčani". Bio je profesor na zagrebačkoj Akademji dramske umjetnosti. Dobio je nagradu Vladimir Nazor za životno djelo.